Hinduismo

Ang **Hinduismo** ay isang nananaig na relihiyon ng subkontinenteng Indiano. Ang Hinduismo ay kinabibilangan  ng  Shaivismo, Vaishnavismo, Śrauta at iba pa. Sa ibang mga pagsasanay at pilosopiya, ang Hinduismo ay kinabibilangan ng isang malawak na spektrum ng mga batas at preskripsiyong mga "pang-araw araw na moralidad" batay sa karma, dharma, at iba pang mga norm ng lipunan. Ang Hinduismo ay isang konglomerasyon ng natatanging mga pananaw na intelektuwal o pilosopikal sa halip na isang hindi mababagong karaniwang hanay ng mga paniniwala.

Ang Hinduismo ay nabuo sa mga iba't ibang tradisyon at walang isang tagapagtatag. Kabilang sa mga direktang ugat nito ang historikal na relihiyong Vediko ng Indiang Panahong Bakal at sa gayon, ang Hinduismo ay kadalasang tinatawag na "pinakamatandang nabubuhay na relihiyon" sa mundo.

Ang isang klasipikasyong ortodokso ng mga tekstong Hindu ay hatiin sa mga tekstong Śruti ("nahayag") at Smriti ("naalala"). Ang mga tekstong ito ay tumatalakay sa teolohiyang Hindu, pilosopiyang Hindu, mitolohiyang Hindu, mga ritwal, mga templong Hindu at iba pa. Ang mga pangunahing kasulatang relihiyoso ng Hindu ay kinabibilangan ng mga *Veda*, *Upanishad*, *Purāṇas*, *Mahābhārata*, *Rāmāyaṇa*, *Bhagavad Gītā* at *Āgamas*.

Ang Hinduismo na may mga isang bilyong mga tagasunod ang ikatlong pinakamalaking relihiyon sa buong mundo pagkatapos ng Kristiyanismo at Islam.

## Kasaysayan 

Talaksan:Kailash Tibet.jpg|Banal na Bundok Kailash sa Tibet ay tahanang espiritwal daw ni Shiva.
Talaksan:Shiva Pashupati.jpg|Ang selyong *Pashupati*, diyos na proto-Shiva, 2600–1900 BCE
Talaksan:SADF Hindu Chaplain Shoulderboard.jpg|Balikat para sa hukbong-dagat ng Hindung kapelyan ng militarya ng Timog Aprika
Talaksan:Hindu gods at home.jpg|Altar na Hindu
Talaksan:Hindu-priest-blessing.jpg|Ritwal na Hindu
Talaksan:Panigrahan in Hindu wedding.jpg|Kasal na Hindu
Talaksan:Corridor and inner courtyard of the Hindu Temple in Zanzibar.jpg|Templong Hindu sa Zanzibar sa Silanganing Aprika
Talaksan:Sadhu Vârânasî.jpg|*Sādhu* o asetiko sa Varanasi sa Indiya; may *Tripundra* sa noo, simbolong Hindu
Talaksan:Hindu shiva lingam (FindID 851872).jpg|*Shiva Lingam*, simbolo ng pagkakaisa ng mikrokosmo at makrokosmo, ng kreasyon at rehenerasyon, at ng unyon ng babae at lalaki
Talaksan:Tripundra.PNG|*Tripundra*—maraming ibig sabihin ang tatlo—kreasyon, preserbasyon, destruksiyon—Brahma, Vishnu, Shiva
Talaksan:Canang sari (16703032230).jpg|Oblasyon ng mga Hindu sa Bali, Indonesia
Talaksan:Modern Vishnu Shrine, Dondra 0675.jpg|Hindung templo sa Dondra, Sri Lanka

Ang pinakamaagang ebidensiya ng prehistorikong relihiyon sa India ay mula pa noong huling Neolitiko sa panahong maagang Harappan (5500 BCE&nbsp;–2600 BCE). Ang mga paniniwala at mga kasanayan ng panahong bago-ang-klasiko (1500 BCE - 500 BCE) ay tinatawag na historikal na relihiyong Vediko". Ang relihiyong Vediko ay nagpapakita ng impluwensiya mula sa relihiyong Proto-Indo-Europeo. Ang pinakamatandang Veda ang Rigveda na may petsang 1700 BCE&nbsp;–1100 BCE. Ang mga Veda ay nakasentro sa pagsamba ng mga diyos gaya nina *Indra*, *Varuna* at *Agni* at sa ritwal na *Soma* ritual. Ang mga handog na apoy na tinatawag na *[[yagna|]]* ay isinasagawa sa pamamagitan ng pag-awit ng mga mantra na Vediko ngunit walang mga templo o idolong alam.

Ang ika-9 at ika-8 siglo BCE ay nakasaksi ng pagkakalikha ng mga pinakamaagang Upanishad. Ang mga Upanishad ay bumubuo ng teoretikal na basehan ng klasikong Hinduismo at kilala bilang Vedanta (konklusyong Veda). Ang mas matandang mga Upanishad ay naglunsad ng mga pag-ate sa papalaking kasidhian ng mga ritwal. Ang mga iba ibang spekulasyong monistiko ng mga Upanishad ay sinintesis sa isang balangkas ng teistiko ng sagradong kasulatang Hindu na *Bhagavad Gita*.

Ang pangunahing mga epikong Sanskrit na *Ramayana* at *Mahabharata* ay tinipon sa isang tumagal na panahon noong mga huling siglong BCE at mga maagang siglong CE. Ang mga ito ay naglalaman ng mga kuwentong mitolohika tungkol sa mga pinuno at mga digmaan sa sinaunang India at pinasukan ng mga tratadong relihiyosong at pilosopikal. Ang mga kalaunang Purana ay nagsasalaysay ng mga kuwento tungkol sa mga deva at mga devi at kanilang mga pakikisalamuha sa mga tao at kanilang mga pakikidigma laban sa rakshasa.

Ang papalaking urbanisasyon ng India noong ika-7 at ika-6 siglo BCE ay humantong sa paglitaw ng mga bagong kilusang asetiko o sharmana na humanon sa ortodoksiya ng mga ritwal. Si Mahavira (c. 549 BCE&nbsp;–477 BCE) na tagapagtaguyod ng Jainismo at si Buddha (c. 563 BCE - 83 BCE) na tagapagtatag ng Budismo ang mga prominenteng ikono ng kilusang ito. Sina Radhakrishnan, Oldenberg at Neumann ay naniniwalang ang kanon na Budista ay naimpluwensiyahan ng mga Upanishad.

Sa mga maagang siglo ng CE, ang ilang mga eskwela ng pilosopiyang Hindu ay pormal na kinodigo kabilang ang Samkhya, Yoga, Nyaya, Vaisheshika, Purva-Mimamsa and Vedanta. Ang panahon sa pagitan ng ika-5 at ika-9 na siglo CE ay isang panahong makinang sa pagunlad ng pilosopiyang India dahil ang mga pilosopiyang Hindu at Budista ay yumabong ng magkatabi. Sa mga magkakaibang eskwelang ito ng kaisipan, ang hindu-dualistikong  Advaita Vedanta ang umahon na bilang pinakaimpluwensiya at pinakanananaig na eskwela ng pilosopiya. Ang Charvaka na ateistikong materyalistikong eskwela ay nakilala sa Hilagang India bago ang ika-8 siglo CE.

Ang kulturang Sanskritiko ay bumagsak pagkatapos ng wakas ng panahong Gupta. Ang maagang mga mediebal na Purana ay tumulong na magtatag ng isang nanaig na relihiyoso sa mga bago ang literasiya mga lipunang pang-tribo na sumasailalim sa akulturasyon. Ang mga doktrina ng Brahmanikong Hinduismo at ng mga Dharmashastra ay sumailalim sa isang radikal na transpormasyon sa mga kamay ng mga kompositor na Purana na humantong sa paglitaw ng isang Hinduismo na nanaig sa lahat ng mga mas maagang tradisyon. Sa ikawalong siglong mga palibot na maharalika, si Buddha ay sinimulang palitan ng mga diyos na Hindu sa pujas. Ito rin ang parehong panahon na si Buddha ay ginawang isang avatar ni Vishnu.

Bagaman ang Islam ay dumating sa India noong maagang ika-7 siglo CE sa pagdating ng mga mangangalakal na Arabo at pananakop ng Sindha, ito ay naging isang pangunahing relihiyong noong kalaunang pananakop na Muslim ng subkontinenteng Indiano. Sa panahong ito, ang Budismo ay mabilis na bumagsak at maraming mga Hindu ang sapilitang inakay sa Islam. Ang maraming mga pinunong Muslim o mga heneral nito ng hukbo gaya nina Aurangzeb at Malik Kafur ay wumasak sa mga templong Hindu at umusig sa mga hindi-Muslim. Gayunpaman, ang ilan gaya ni Akbar ay mas pumapayag sa ibang relihiyon. Ang ika-17 siglong Hindung Imperyong Maratha n India ang itinuturing na nagwasak ng Islamikong pamumunong Mughal sa India. Sa karagdagan, ang mga Maratha ang itinuturing na mga tagapagtaguyod ng Hinduismo. Ang Hinduismo ay sumailalim sa mga malalalim na pagbabago sanhi ng impluwensiya ng mga kilalang gurong sina Ramanuja, Madhva, at Chaitanya.

## Maaari ring tignan 
* Hinduismo sa Indiya

## Mga sanggunian

Kategorya:Mga pananampalataya, tradisyon, at kilusang panrelihiyon
Kategorya:Relihiyon